b"\n_START_ARTICLE_\nConcili de Pisa\n_START_SECTION_\nAntecedents\n_START_PARAGRAPH_\nEntre els anys 1305 i 1377, Climent V, Joan XXII, Benet XII, Climent VI, Innocenci VI, Urb\xc3\xa0 V i Gregori XI residiren a Aviny\xc3\xb3 per motius de seguretat._NEWLINE_El 14 de gener de 1377; ara b\xc3\xa9, un any i escaig despr\xc3\xa9s, el 27 de mar\xc3\xa7 de 1378, Gregori XI va morir i es va haver de reunir el Conclave per elegir un nou papa. El conclave es reun\xc3\xad el 7 d'abril i, l'endem\xc3\xa0 mateix, proclam\xc3\xa0 l'elecci\xc3\xb3 com a nou papa de l'arquebisbe de Bari Bartolomeo Prignano com a Urb\xc3\xa0 VI, candidat de consens entre les tres faccions rivals del conclave: els cardenals italians, els cardenals francesos i els del partit de Llemotges; per altra banda, amb el fi d'assegurar-se que el nou papa no se'n torn\xc3\xa9s cap a Aviny\xc3\xb3, els habitants de Roma pressionaren els cardenals amb manifestacions populars exigint que el nou papa fos rom\xc3\xa0 o, si m\xc3\xa9s no, itali\xc3\xa0. Un cop elegit papa, es mostr\xc3\xa0 autoritari i, per tal d'imposar els seus projectes de reforma eclesi\xc3\xa0stica, s'enfront\xc3\xa0 a la c\xc3\xbaria cardenal\xc3\xadcia, com tamb\xc3\xa9 s'enemist\xc3\xa0 amb Ot\xc3\xb3 de Brunswick, marit de Joana I de N\xc3\xa0pols._NEWLINE_Els cardenals contraris a Urb\xc3\xa0 VI, que anaven difonent la idea que l'elecci\xc3\xb3 de Prignano com a papa havia estat il\xc2\xb7leg\xc3\xadtima, acabaren reunint-se a Fondi, ciutat dominada per un senyor contrari a Urb\xc3\xa0 VI i proper a Joana de N\xc3\xa0pols, ara enemiga del nou papa. A m\xc3\xa9s, el rei Carles V de Fran\xc3\xa7a s'adre\xc3\xa7\xc3\xa0 per carta als cardenals de Fondi demanant-los l'elecci\xc3\xb3 d'un papa leg\xc3\xadtim, i que fos proper als interessos de Fran\xc3\xa7a. En aquestes circumst\xc3\xa0ncies, el 20 de setembre de 1378, a Fondi fou elegit papa el cardenal Robert de Ginebra com a Climent VII"